Modimo o Nthusitse Thata _ Kgang ya Botshelo
Ditsela Tse Dingwe Tsa go Senka
Dikarabo Tsa Dipotso Tsa Baebele
Didirisiwa Tsa go Ithuta Baebele
Kagiso le Boitumelo
Go Nna le Tumelo mo Modimong
Tirelo ya Bogosi
Dikgang ka Basupi ba ga Jehofa
Dikgang Tse di Diretsweng Babegadikgang
Dikopano Tsa Rona
Ditiro Tsa Basupi ba ga Jehofa
Dikgang Tsa Bosheng
A o ka rata go bala setlhogo seno ka %%?
KGANG YA BOTSHELO
Jehofa o Nthusitse Thata
KOTSI E E FETOTSENG BOTSHELO JWA ME
Ga ke rate go bua thata ka kotsi eo. Se nka se buang fela ke gore ke dirile dilo ka boeleele e bile ke nnile botlhaswa. Botshelo jwa me bo ne jwa fetoga ka letsatsi le le lengwe fela. Ke ne ke le mosha yo o matlhagatlhaga mme ka ponyo ya leitlho ka iphitlhela ke le mo bookelong ke golafetse. Go ne go le thata go amogela se se ntiragaletseng. Ke ne ke tle ke ipotse gore, ‘Tota ke tshelela eng?’
Fa ke sena go tswa kwa bookelong, ke ne ka gatela pele ka bonako mo thutong ya me ya Baebele. Ke ne ke dirisa setulo sa maotwana go ya kwa dipokanong tsa Basupi ba ga Jehofa le go rerela batho ba bangwe. Ka November 5, 1988, ke ne ka kolobediwa mo bateng ke na le dingwaga di le 20. Jehofa Modimo o nthusitse go leba dilo sentle. Mme ke ne nka mo leboga jang?
GO GATELA PELE LE FA KE GOLAFETSE
Le fa go ntse jalo, fa nako e ntse e tsamaya ke ne ka tshwanelwa ke go tlhokomelwa bosigo le motshegare. Ke ne ka bona lefelo le le siameng le go tlhokomelwang batho ba ba golafetseng kwa go lone kwa motseng wa Valencia, o o dikilometara di le 160 kwa bokone jwa Alicante morago ga go le batla ka lobaka lo loleele. Leno e ne ya nna legae la me.
Le fa ke nna ke le mo bolaong, ke ikemiseditse go bolelela ba bangwe se ke se dumelang
Ke dirisa thupana e e kgethegileng go tobetsa dinomoro tsa founo ya selula
Thekenoloji eno e nthusitse jang? Sa ntlha, e dira gore ke kgone go tsena mo website ya jw.org le mo LAEBORARI YA MO INTERNET ya Basupi ba ga Jehofa. Didirisiwa tseno di nthusitse thata! Letsatsi le letsatsi ke fetsa diura ke ithuta le go dira dipatlisiso mo dikgatisong tse di theilweng mo Baebeleng gore ke ithute mo go oketsegileng ka Modimo le dinonofo tsa gagwe tse di molemo. Mme fa ke jewa ke bodutu kgotsa ke kgobegile marapo, go nna le sengwe se se nkgothatsang mo website.
Khomputara ya me e nthusa go reetsa dipokano tsa phuthego, go araba fa go bodiwa dipotso, go rapela, go ruta phuthego le go bala dirapa mo makasineng wa Tora ya Tebelo fa ke kopilwe go dira jalo. Le fa ke sa kgone go ya dipokanong tseo, ke sa ntse ke ikutlwa ke le karolo ya phuthego ya rona.
Gape founo le khomputara di nthusa go rerela batho. Ke boammaaruri gore ga ke kgone go bolelela batho molaetsa wa Baebele kwa magaeng a bone jaaka bontsi jwa Basupi ba ga Jehofa bo dira. Mme seo ga se a nthibela go bolelela ba bangwe se ke se dumelang. Ke dira jalo ka go dirisa didirisiwa tseno. Tota e bile, ke itumelela go rerela batho ka founo mo bagolwane ba phuthego ya rona ba neng ba nkopa gore ke rulaganye matsholo a go rera ka founo. Matsholo ano a thusitse maloko a phuthego ya rona a a sa kgoneng go tswa mo malapeng.
Ke tshwere thuto ya Baebele
Mme botshelo jwa me ga bo a ikaega fela ka thekenoloji. Letsatsi le letsatsi ditsala tsa me di tla go ntlhola. Di tla le ba masika le batho ba di ba itseng ba ba kgatlhegelang go ithuta Baebele. Gantsi di nkopa gore ke tlotle le bone ka Baebele. Ka dinako tse dingwe malapa a nketela mo maitseboeng a kobamelo ya one ya lelapa go tla go e tshwara le nna. Ke itumelela go bona bana ba bannye ba ntse gaufi le bolao jwa me ba mpolelela gore ke eng se se dirang gore ba rate Jehofa.
Ke itumelela maitseboa a kobamelo ya lelapa le ditsala
Ke itumelela go nna le baeng ba bantsi jalo. Phaposi ya me e nna e tletse ka ditsala tse di tswang gaufi le kgakala di tlile go ntlhola. Fela jaaka o ka akanya, lorato lono lo gakgamatsa batlhokomedi ba mono. Ke leboga Jehofa letsatsi le letsatsi go bo a ntetlile go nna mongwe wa batho ba ba itumetseng jalo.
Gone ga go motlhofo go lebana le boemo jwa me. Ke a itse gore fa ke ne ke sa le mosha ke ne ka dira sengwe sa boeleele e bile seo se ne sa ntsenya mo dipharagobeng. Le fa go ntse jalo, ke itumelela gore Jehofa ga a ntlogela. O nneile dilo tse dintsi—lelapa le legolo le le atamalaneng le ene, lebaka la go bo ke tshela, boitumelo jwa go thusa batho ba bangwe le tsholofelo e e itumedisang ka isagwe. Fa ke sobokanya tsela e ke ikutlwang ka yone, nka re Jehofa o nthusitse thata.
E e fetileng
E e latelang
Ditlhogo Tse Dingwe
Malwetse le boitekanelo Kagiso le boitumelo
Ithute mo go Oketsegileng
DIKGANG TSE DI TSWANG KWA MODIMONG!
Boikaelelo Jwa Modimo ke Eng ka Lefatshe?
Baebele e tlhalosa gore ke eng fa Modimo a ile a bopa lefatshe, pogo e tla fela leng le gore mo isagweng o ikaeletse go dira eng ka lefatshe le ba ba nnang mo go lone.
Dikgang Tse di Molemo ka Bodumedi ke Dife?
A go tla nna le nako e batho botlhe ba tla obamelang Modimo yo o esi wa boammaaruri ba le seoposengwe?
A Pogo e Tla Fela?
Baebele ya re Modimo o tlhoile go tlhoka tshiamiso e bile o amega thata ka batho. Seo se ka go solegela molemo jang?
Bogosi Jwa Modimo—Bo Tla go Solegela Molemo Jang?
Seo se ikaegile ka wena.
SETLHOGO SA KA FA NTLE Go Direga Eng ka Rona fa re Sena go Swa?
SETLHOGO SA KA FA NTLE A go Na le Tsholofelo ka Baswi?
SETLHOGO SA KA FA NTLE Tsogo—A go Na le Bosupi?
PEGO YA BOTSHELO Jehofa o Nthusitse Thata
ETSA TUMELO YA BONE “Ke Ema Jaaka Mmè mo Iseraele”
O ka Fenya go Boifa Loso Jang?
TLHOPHA E O E TSAYANG
August 2015 _ Go Tshela Gape—A go A Kgonega?
TORA YA TEBELO August 2015 _ Go Tshela Gape—A go A Kgonega?
JW.ORG / WEBSITE YA SEMOLAO YA BASUPI BA GA JEHOFA
Batla Lefelo la Kopano
Ke Eng se Sesha
Tlhopha Puo ya Gago
Bontsha Dipuo Tsa Diatla Fela Website e Teng ka Puo Eno O ka Itseela Dikgatiso Fela